ნაზრანი

ნაზრანი, ნასარა, (; ინგუშ. Наьсара), ნოღა (1967 წანაშე) ინგუშეთის (რუსეთიშ ფედერაცია); ინგუშეთიშ რინელი ნანანოღა (1991 წანაშე). 2002 წ. რესპუბლიკაშ ოფიციალურ ადმინისტრაციულ ცენტრიქ მაგასშა გინილჷ. 2002 წანაშ ეჭარუაშ მუნაჩემეფით, ნოღაშ მახორობა აკმადგინანდჷ 125,066 ადამიერს.

2000-იანი წანეფიშ შქა პერიოდშე ნაზრანს, თეშით მუჭოთ ინგუშეთიშ დიდ ნორთის, დაძაბული სიტუაცია რე. 2004 წ. ნოღაშა ჩეჩენი საველე მადუდეშ, შამილ ბასაევიშ, დუდალათ მინიჭკირჷ მუდგაზმარენ ოშარ ჩეჩენქ დო ინგუშ მალიმორქ, ნამუქჷთ სათარობო ჯარეფწკჷმა მუდგაზმარენი საათამი ბურჯაფიშ უკული მინიმალური დინაფუეფით უკახალე დიკინჷ. აკორაგვაფაქ ქეკიდინუ 67 სამართალმათხილუ, მ.შ. ინგუშეთიშ დინოხოლენ საქვარეფიშ მინისტრი აბუქარ კოსტოევი დო 25 შვიდობიანი მენოღალე. 2007-2008 წწ. ნოღას მოხვადჷ მუდა ფართომასშტაბამი საპროტესტო გიშულაქ რუსეთიშ ცენტრალურ ხეშუულობაწკჷმა დოხოლაფირ პრეზიდენტიშ, მურატ ზიაზიკოვიშ სააწმარენჯოთ. 

კატეგორია:ინგუშეთიშ ნოღეფი